Charles Robert Redford Jr., ganet dan 18 a viz Eost 1936 e Santa Monica e Kalifornia, zo un aktour ha filmaozer stadunanat war e leve bremañ. E-touez ar rolloù brudetañ en deus bet en e filmadurezh e challer mennegiñ Sundance Kid e-kichen Paul Newman evel Butch Cassidy er western Butch Cassidy and the Sundance Kid e 1969, Bob Woodward ar chazetenner imbourch e droukskouer ar Watergate e All the Presidents Men e 1976 en ur geñver gant an aktour Dustin Hoffman, pe choazh Denys Finch Hatton, ar chaseour e karantez gant Meryl Streep en Out of Africa e 1985. Sevenet en deus ivez filmoù evel A River Runs Through It e 1992, gant Brad Pitt e-touez an aktourien sturiet gantañ. Resevet en deus kalz prizioù e-pad e respet, da skouer tri Golden Globe ha daou Oskar. Unan eus krouerien Festival Film Sundance eo ivez, brasañ festival ar filmoù dizalch er Stadoù-Unanet.